Document ID: /fineweb-2-swissfilter-quality_10-filterrobots/filtered/01798.jsonl.gz/918

|Summerprogramm: Kai Grilliere
||02.08.2011

S Grilliere moorn uf dr Plumpiwiise fallt us wättertechnische Grind laider us. Me gseet sich näggscht Wuche-n-an dr Velo-Stadtfierig oder denn wiider in de-n-Iebigsstund (ab em 17.8.).
|Termyynligs
||23.05.2011

Am näggschte Mittwuch (25.5.) isch wääge-n-em FCB-Match kai Drummle, Hopp FCB! Und d Wuche druff (1.6.) falle d Iebigsstund au us, will s Schuelhuus vor dr Uffert zue blybt.
Drfir isch am näggschte Fryttig am achti zoobe d Generalversammlig im Käller (Diireffnig am siibeni), d Yylaadig und s Protokoll vom letscht Joor findsch im Mitgliiderberyych.
|Und scho isch alles anders ...
||29.04.2011

Nadyyrlig nit, numme-n-e baar glaini Details hänn gänderet: D Lämpesitzig findet am 4. Mai noo de Pfyffer- und d Dambuure-Sitzige statt, so ca. am viertal ab nyyni. Und d Iebigsstunde feen au eerscht am 18. Mai aa, will am 11. s Schuelhuus wäg dr Schuelsynoode zue blybt. Aaah jä, d Generalversammlig isch denn am 27. Mai 2011.
|S goot glyy wiider los!
||27.04.2011

Noo de-n-Ooschtere foot scho wiider die ney Saison aa. Am Mittwuch, 4. Mai, sinn jee d Pfyffer- und d Dambuure-Sitzige im Dybli-Käller (Dambuure in dr Lounge hinde), und am Mitwuch druff sinn die eerschte-n-Iebigsstunde.
Und denn kaa me sich au wiider fir dr Källerdienscht yydraage, die ney Lyschte isch uffgschalte-n-und lyyt au an de baide Sitzige-n-uff.
|Trummlebummle
||05.04.2011

Jä, d Ziircher sinn wiider emool die Letschte mit Bummle, aber mer leen au die Gläägehait nit us: Mr dräffe-n-uns am Fryttig, 8. April, am zää ab fimfi in dr Schalterhalle vom Baanhof, zem s de Ziircher gheerig go zaige, wie me richtig drummlet und pfyfft. Jeede bsoorgt sälber e Billjee fir uff Ziiri und zrugg.
|Fasnacht!
||13.03.2011

Ändlig goot s loos. S gseet wiider emool so us, ass dr Petrus s guet maint mit de Bebbi. Wie gwoont, kaa me d Basler Dybli an dr Fasnacht jeewyls diräggt mitverfolge, findsch d Rädäbängyydrääg, d Zeedel und Fottene im Archyyv.
|Dr perfäggt Waggis?
||28.02.2011

Was mir Dybli nadyyrlig scho immer gwisst hänn: Dr bescht Waggis git s nit numme-n-in unserem Dybli-Käller z dringge, nai, mir kenne-n-en au ganz rächt drummle-n-und pfyffe. Jetz isch s gar offiziell, lut em Drummelibricht in dr hittige BaZ:
| ||... Mitten in die Morgenstraich-Stimmung wuseln d Basler Dybli als Waggis und Elsässere auf die Bühne – und eröffnen cliquenmusikalisch mit...? – NATÜRLICH DEM PERFEKTEN WAGGIS! ...|
Dangge -minu, bisch e Schatz.
|Last-Minute-Fasnacht
||22.02.2011

D Last-Minute-Fasnacht vo dr Junge Garde het au in de Meedie iir Echo gfunde, doo e baar Links:
– Kuurzbricht uff fasnacht.ch
– Interview uf Radio Basilisk
– Interview uf Radio Basel
|Drummeli- und Fasnachtsprogramm
||21.02.2011

Ab sofort sinn die detaillierte Drummeliprogramm und Fasnachtsprogramm vom Stamm online.
Und noo-n-e Hiiwyys: Au disjoor goot am Sammschtig, 26. Meerz, unser Fasnachts-Drämmli wiider uff d Route.
|Pfyfferkeenigin!!!
||06.02.2011

D Marina Suter het s gschafft: Si isch bravourees Pfyfferkeenigin 2011 bi de Junge woorde. Und wo si denn no im Final vo de-n-Alte mitgmacht het, isch si au deert uff dr sensationell fimft Blatz groote. Ganz häärzligi Gratulatioon.
|Yysatzblaan Offiziells
||26.01.2011

Ab sofort kaa me dr Yysatzblaan fir s Offizielle aabelaade.
|Laarvenaabasse
||25.01.2011

Vom 27.-29. Jänner isch Laarvenaabasse im Atelier und am 19./23. Hoornig isch Baschtle im Käller aagsait. Details git s uff dr Fasnachts-Sytte.
|Yyschryybe fir s Offizielle
||19.01.2011

D Dybli sinn bekanntlig Mitorganisadoore vom Offizielle, wo vom 3. bis zem 5. Hoornig goot. Am Donnschtig und Fryttig simmer fir dr Meerian-Saal zueständig und fir d Finääl am Fryttig Oobe und am Samschtig hälfe mer im Vollgshuus mit. Jeede kaa sich drum ab sofort zem Yysatz mälde.
|Blaggeddenuusgoob
||07.01.2011

Am Samschtig kunnt d Blaggedde-n-in Verkauf. D Uusgoob isch ab de zääni bis ca. am zwai zmidaag im Dybli-Käller. S sinn alli Dybli (Jungi, Stamm, Schwelger, Alti) und iiri Frinde-n-und Verwandte willkomme.
Die Junge geen au grad in d Stadt in Stroosseverkauf und mache Wäärbig fir d Last-Minute-Fasnacht.
Zem sich zwischeduure z steergge, koche d Jenny und d Nicole uns e feyn Blaggedde-Süppli mit Wienerli. S het, solang s het."
|Stoffuusgoob
||04.01.2011

Am Mittwuch, fimfte Jänner, isch im Leonhardschuelhuus d Goschdymstoff-Uusgoob vom Stamm. Wär s verbasst, kaa s dernoo im Dybli-Käller abhoole (z.B. au am Samschtig an dr Blaggeddenuusgoob).
|Speziaal-Drummelstund
||04.01.2011

Am glyyche Mittwuch wird unser unermiedlig Inschdruggdr Nicola verdrätte vom Matthieu Meyer, e Top-Milidäär-Dambuur und Mitgliid vom Repräsentationsspiil vo dr Armee. Mr sinn gspanne, was är uns zem Waggis no alles zaige kaa ...